Document ID: /roh_data/filtered/Billingualer_Corpus_interleaved-de-rm.jsonl.gz/907

This is a text translated from German to Rumantsch Grischun.
Weltkulturerbe Rhätische Bahn: Kanton übernimmt eine aktive Rolle

Das Bewerbungsdossier für die Aufnahme der Albula- und der Berninalinie der Rhätischen Bahn in die Liste des UNESCO-Welterbes soll unter Federführung des Kantons erstellt werden. Der Kanton wird die Bewerbung logistisch und - falls nötig - auch finanziell unterstützten. Die Bündner Regierung hat das Bundesamt für Kultur BAK entsprechend über die Bereitschaft des Kantons informiert.

Zudem bittet sie das BAK, die Albula- und die Berninastrecke in die so genannte "liste indicative" aufzunehmen. Sie dient dem Bundesrat in letzter Instanz als Entscheidungshilfe, welche Kandidaturen dem Welterbezentrum der UNESCO in Paris unterbreitet werden sollen.

Die Regierung geht davon aus, dass mit der Kandidatur und auch mit der allfälligen späteren Aufnahme der RhB-Strecken in die Liste des UNESCO-Welterbes keine zusätzlichen gesetzlichen Auflagen oder Verfahren bezüglich Schutz und Nutzung verbunden sein werden.

Kein Problem bei der Standortfrage des neuen Nationalparkzentrums

Der alte Standort des Nationalparkzentrums kann auch der neue sein: Die Regierung sieht weder raumplanerische noch denkmalpflegerische Hindernisse, das alte Nationalparkhaus abzureissen und es durch das neue Olgiati-Projekt zu ersetzen. Sie hat dies der Eidgenössischen Nationalparkkommission bestätigt.

Die ursprüngliche Idee, das neue Nationalparkzentrum in unmittelbarer Nähe von Schloss Planta-Wildenberg zu bauen, wurde durch die Initianten mittlerweile fallengelassen.

Gleichstellung ist und bleibt ein Thema in Graubünden

Die Regierung hat das so genannte "Frauenmanifest Graubünden" als Petition entgegengenommen. Darin wehren sich die Frauenzentrale Graubünden und das Frauenplenum Graubünden sowie rund 500 Mitunterzeichnerinnen und Mitunterzeichner gegen die "einseitige Sparwut an den Frauen in unserem Kanton" im Zusammenhang mit dem Projekt zur Sanierung des Kantonshaushalts.

Stellt man diese einzelnen Massnahmen in den Gesamtzusammenhang aller Massnahmen und des gesamten Sparvolumens des Sanierungsprojekts kann nicht von "einseitiger Sparwut" gesprochen werden, ist die Regierung überzeugt. Auch deswegen nicht, weil die kantonale Stabsstelle für Gleichstellungsfragen die nötige Sensibilisierung für diese Fragen mit wirkungsvollen und innovativen Projekten kontinuierlich vorantreibt. Die Stabsstelle ist gleichwohl beauftragt worden, mit Projekten, Vorträgen, Publikationen und weiteren Massnahmen das Bewusstsein für die Gleichstellung von Mann und Frau weiter zu stärken und zu fördern.

Aus Gemeinden und Regionen

- Zuoz: Die Regierung hat das Vorprojekt für die neue Schulanlage Mareg genehmigt und einen kantonalen Baubeitrag von rund zwei Millionen Franken in Aussicht gestellt.

- Wasserversorgung: Rund 100'000 Franken hat die Regierung gesamthaft für die Sanierung der Wasserversorgung und den Ersatz der Infrastruktur der Fraktion San Niclà in Tschlin und für die Sanierung der Quellfassungen Grosswiti und Tug der Gemeinde Conters i.P. genehmigt.

- Paspels: 184'000 Franken erhält die Gemeinde als Kantonsbeitrag für ein Verbauungsprojekt in der Val Dusch. Das Projekt ist eine Folge der Unwetter vom Herbst 2002.

- St. Moritz: Auf der kantonalen Verbindungsstrasse zwischen Champfèr, auf Höhe des Hotels Primula, und der Gemeindegrenze St. Moritz / Celerina wird ein Fahrverbot für Busse eingeführt. Das Fahrverbot ist eine Massnahme des neuen Verkehrskonzepts "Tourist Bus Konzept" der Gemeinde St. Moritz; Busfahrten auf dieser Strecke müssen neu genehmigt werden.

Personelles

- Claudia Martina Röthlisberger-Semadeni, zurzeit in Langrickenbach, wird per 1. Januar 2005 Abteilungsleiterin Zivilrecht im neuen Amt für Polizeiwesen und Zivilrecht; Regina Just Brodbeck, Bonaduz, ist per 1. Oktober 2004 als ihre Stellvertreterin gewählt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 26.08.2004

La viafier retica sco ierta culturala mundiala: il chantun surpiglia ina rolla activa

La documentaziun da la candidatura per admetter las lingias da l'Alvra e dal Bernina da la viafier retica en la glista da la UNESCO davart l'ierta culturala mundiala duai vegnir fatga sut la direcziun dal chantun. Il chantun vegn a sustegnair la candidatura en moda logistica e - sche necessari - er finanziala. La regenza grischuna ha infurmà correspundentamain l'uffizi federal da cultura UFC davart sia prontezza.

Ultra da quai supplitgescha ella il UFC d'admetter la lingia da l'Alvra e la lingia dal Bernina en l'uschenumnada "liste indicative". Quella serva al cussegl federal en l'ultima instanza sco agid per pudair decider, tge candidatura che duai vegnir suttamessa al center dal patrimoni cultural mundial da la UNESCO a Paris.

La regenza parta dal fatg che la candidatura e pli tard er in'eventuala admissiun da las lingias da la viafier retica en la glista dal patrimoni cultural mundial da la UNESCO na vegnian betg ad esser colliadas cun ulteriuras cundiziuns u proceduras legalas concernent la protecziun e l'utilisaziun.

Nagins problems tar la dumonda dal lieu dal nov center dal parc naziunal

Il lieu vegl dal center dal parc naziunal po er esser il nov: la regenza na vesa ni impediments da la planisaziun directiva ni da la tgira da monuments per stgarpar giu la veglia chasa dal parc naziunal e da la remplazzar cun il nov project d'Olgiati. Quai ha ella confermà a la cumissiun federala dal parc naziunal.

Las iniziantas ed ils iniziants han renunzià en il framtemp a l'idea d'origin da construir il nov center dal parc naziunal en vischinanza directa dal chastè da Planta-Wildenberg.

L'egualitad è e resta ina tema en il Grischun

La regenza ha acceptà sco petiziun l'uschenumnà "manifest da dunnas dal Grischun". Cun quel sa dostan la centrala da dunnas dal Grischun ed il plenum da dunnas dal Grischun sco er circa 500 consutsegnadras e consutsegnaders cunter il "spargnem unilateral sin donn e cust da las dunnas en noss chantun" en connex cun il project per sanar las las finanzas dal chantun.

La regenza è persvasa ch'ins na po betg discurrer d'in "spargnem unilateral", sch'ins metta questas singulas mesiras en il connex general da tut las mesiras e dal volumen total da spargn dal project da sanaziun. Er pervi da quai betg, perquai ch'il post da stab per dumondas d'egualitad accelereschia la sensibilisaziun necessaria per questas dumondas cun projects efficazis ed innovativs. Il post da stab è tuttina vegnì incumbensà da rinforzar e da promover vinavant la conscienza per l'egualitad da dunna ed um cun projects, referats, publicaziuns ed ulteriuras mesiras.

Da vischnancas e regiuns

- Zuoz: La regenza ha approvà il project preliminar per il nov stabiliment da scola Mareg ed empermess ina contribuziun chantunala da construcziun da circa dus milliuns francs.

- Provediment d'aua: Circa 100'000 francs ha la regenza approvà totalmain per sanar il provediment d'aua e per remplazzar l'infrastructura da la fracziun San Niclà a Tschlin e per sanar ils enchaschaments da las funtaunas Grosswiti e Tug da la vischnanca da Cunter en il Partenz.

- Pasqual: La vischnanca survegn 184'000 francs sco contribuziun chantunala per il project da dustanza en la Val Dusch. Il project è ina consequenza da las malauras da l'atun 2002.

- San Murezzan: Per la via da colliaziun chantunala tranter Champfèr, sin l'autezza da l'hotel "Primula" ed il cunfin communal da San Murezzan / Schlarigna, vegn introducì in scumond da traffic per bus. Il scumond da traffic è ina mesira dal nov concept da traffic per bus turistics da la vischnanca da San Murezzan; da nov ston vegnir approvads viadis da bus sin quest traject.

Chaussas persunalas

- Claudia Martina Röthlisberger-Semadeni che viva actualmain a Langrickenbach daventa la manadra da la partiziun "dretg civil" dal nov uffizi da polizia e da dretg civil a partir dal 1. da schaner 2005; sco sia substituta è vegnida elegida Regina Just Brodbeck da Panaduz per il 1. d'october 2004.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 26.08.2004